paragraph_text: Dajti (albanski: Mali i Dajtit) je planina i nacionalni park u središnjoj Albaniji, istočno od Tirane. Najviši vrh je na 1613 metra. Tijekom zime planina je često prekrivena snijegom, popularno je izletište lokalnom stanovništvu iz Tirane u kojoj rijetko pada snijeg. Padine planine prekrivene su šumom borova, hrasta i bukve, dok unutrašnjost sadrži kanjone, slapove, pećine, jezera i drevne dvorce. Planina Dajti je proglašena nacionalnim parkom 1966. godine, a ima proširenu površinu od oko 29.384 ha od 2006.<ref> U nadležnosti je Grada Tirane, dok je prije bio pod Šumarskim odjelom Tirane. Nacionalni park se nalazi 26&nbsp;km istočno od glavnog grada i 50&nbsp;km istočno od Zračne luke Majke Tereze. Osim planine Dajti park sadrži planinu Prisku na jugu i Brari na sjeveru.